postnord 


UDLEVERING OG OPBEVARING AF NØGLER, NØGLEKORT, ADGANGSKODER ELLER LIGNENDE TIL EJENDOMME MED 
BREVKASSEANLÆG 


BAGGRUND 

Hvis et brevkasseanlæg er opsat indendørs, og hvis indgangsdøren fra den offentlige adgangsvej er aflåst, skal ejeren 
give såvel Post Danmark A/S som andre postvirksomheder adgang ved at udlevere nøgler, nøglekort, adgangskode 
eller lignende. 


Den enkelte postvirksomhed har ansvaret for at opbevare nøgler m.v. forsvarligt og sikret imod, at de misbruges. Der 
skal derfor fastsættes procedurer for opbevaring, administration m.v., som sikrer mod misbrug. Procedurerne skal 
offentliggøres. 


MODTAGELSE OG OPBEVARING AF NØGLER M.V. 


Når Post Danmark A/S modtager nøgler m.v., bekræfter vi modtagelsen på en særlig formular. Normalt skal nøgler 
m.v. afleveres direkte til det lokale distributionscenter, men kan efter aftale også afleveres til postbuddet. Normalt 
har vi brug for 2 — 3 nøgler m.v., men kan dog i større bebyggelser have behov for flere. Det samme gælder, hvis der 
er postmodtagere, der modtager posten på særlige udkørsler. 


Faktura for de direkte omkostninger til fremstilling og levering af nøgler m.v. kan fremsendes til det lokale 
distributionscenter. Inden nøgler m.v. tages i brug, bliver de registreret af distributionscenterets nøgleansvarlige 
medarbejder. Nøgler m.v. forsynes med et nummer i en fortløbende nummerrække, som er uden sammenhæng 
med adressen på den/de ejendome, de passer til. Oplysning om nøglenumre, adresse(r), som nøglerne m.v. passer 
til, og kontaktperson hos ejeren registreres i en database, som kun dedikerede medarbejdere har adgang til. 


Reservenøgler m.v. opbevares i et aflåst nøgleskab, som kun de dedikerede medarbejdere har adgang til. Nøgler 
m.v., der skal bruges i omdelingen, indsættes i nøglebundter svarende til de moduler, omdelingsruter er sammensat 
af. Bundterne lukkes, så enkeltnøgler ikke kan udtages. Har omdelingsruter mindre end 10 nøgler, kan samlingen i 
moduler forenkles, så der er ét bundt til grundmønstret og ét til udvidet mønster. Når nøglebundterne ikke er i brug, 
skal de hænge på en særlig nøgletavle på et sted i distributionscenteret, hvor uvedkommende ikke har adgang. Med 
jævne mellemrum kontrollerer den nøgleansvarlige eller en arbejdsleder, at alle nøglebundter er til stede. 


OPBEVARING M.V. UNDER OMDELING 

Under omdeling skal nøglebundter enten opbevares på postbuddets person eller i cykelboks/-taske. Opbevaringen 
skal i boks/taske ske, så nøglerne ikke ligger frit tilgængelige/synlige. Hvis et nøglebundt mistes, skal postbuddet 
straks underrette sin distributionsleder og give oplysning om, hvordan det er sket. Distributionslederen eller den 
nøgleansvarlige underretter ejendommens kontaktperson og aftaler det videre forløb. 


ERSTATNING 

Post Danmark A/S betaler de direkte omkostninger til en ny nøgle, men normalt ikke for afledte udgifter i forbindelse 
med bortkomst. Kun hvis omstændighederne ved tabet gør det nødvendigt at udskifte eller omstille låse, dækkes de 
afledte omkostninger. 


LOVGRUNDLAG 

Bestemmelser om adgang til brevkasseanlæg findes i postlovens § 8, stk. 2 (Lov nr. 1536 af 21. december 2010) og i 8 
9, stk. 3, og bilag 1 i Transportministeriets bekendtgørelse om postbefordring og postvirksomheder (BEK nr. 727 af 
24. juni 2011). Både lov og bekendtgørelse findes i deres fulde ordlyd via Post Danmark A/S” hjemmeside. 


